TV-gids vir Maandag 30 November 2015
JY LEES NOU TV-gids vir Maandag 30 November 2015
17:30 Hier gaan ons alweer! (kykNET): Petri de Wet en sy gashengelaars is in Angola. Petri vang in reuse Leervis met kunsaas. Hulle hengel ook van die rotse af in die diep water vir Bonito en groot Elwe. Soos altyd deel Petri n hengel geheim of twee.
18:00 Suidooster (kykNET): Mrs J wil by Lee-Ann weet hoekom sy gejok het, maar is onseker of sy haar dogter se verduideliking kan glo. Jerome sê vir Tim hy mors sy tyd met Nicole en doen intussen sy bes om Rhafiek se hand in die as te slaan by Bianca.
18:30 Villa Rosa (kykNET): Marius wil oor begin en vra almal om verskoning. Die jong manne kry 'n onaangename verrassing. Stef hou aan om Saskia jaloers te maak en Vicky maak 'n groot besluit oor Marius.
18:30 7de Laan (SABC2): Sifiso is keelvol vir Pulane. Het sy hierdie keer te ver gegaan? Xander ontvang 'n oproep wat sy hele lewe kan verander.
19:30 Binnelanders (kykNET): Jana kry 'n romantiese SMS, terwyl dit Bronwyn se beurt is om haar man om die bos te lei. 'n Hegte band word gesmee uit een dokter se onsekerheid, en 'n konfrontasie het nie die gewenste uitwerking nie.
20:00 Fiësta (kykNET): Danie Marais is ons gas-aanbieder en Wellington is die gasheer vir feestelikheid van digkuns, skrywers en kuns. Breyten Breytenbach, Antjie, Danie Marais, Toast Coetzer en Loftus Marais kom gesels saam.
20:00 Dominion (M-Net Edge): In vanaand se episode oorweldig die duiwel se donkerte Vega, en laat die burgers met nagmerrieagtige visioene.
20:00 The Secret Circle (SABC 2): Casie roep Jake se hulp in om haar pa se familie te help opspoor.
20:00 Those Who Can't (SABC3): In vanaand se episode benodig Desiree kontant om die skool op te knap.
20:30 Parys Parys (KykNET): Danksy Tjoppie wat hom voordoen as elektrisiën, skok die krane 'n mens nes jy aan een vat. Boonop is daar 'n slang iewers in die huis. JJ moet, ondanks sy fobie vir slange, binnenshuis bly. Buite wag 'n uitsmyter vir hom.
21:20 The Walking Dead (FOX): Ná 'n rustige paar dae oorval 'n horde zombies die inwoners van Alexandria.
21:30 Madam Secretary (M-Net): Vanaand is die slotepisode. Bess woon 'n senaatsverhoor by wanneer sy daarvan beskuldig word dat sy die spioenasiewet oortree het.